**2025. szeptember**

**Sajtóközlemény**

**A Hargita Megyei Munkaerő-elhelyezési Ügynökség által 2025. augusztus hónapban végzett pályaorientációs és tanácsadási tevékenység**

A pályaorientációs és tanácsadási szolgáltatások azon intézkedések közé tartoznak, amelyek célja a munkahelyet kereső személyek elhelyezkedési esélyeinek növelése. Ezek az ingyenesen biztosított szolgáltatások az alábbiakat foglalják magukban:

a) információk nyújtása a munkaerőpiacról és a foglalkozások alakulásáról;

b) profilalkotás és a foglalkoztathatósági szint meghatározása: könnyen elhelyezhető, közepesen elhelyezhető, nehezen elhelyezhető és nagyon nehezen elhelyezhető;

c) a munkahelyet kereső személyek önbizalmának és készségeinek fejlesztése a saját karrierjükre vonatkozó döntések meghozatalához;

d) álláskeresési módszerek és technikák oktatása;

e) iránymutatás az új munkahelyre való társadalmi-szakmai beilleszkedés folyamatában.

2025. augusztus hónapban a Hargita Megyei Munkaerő-elhelyezési Ügynökség nyilvántartásában szereplő 491 személy részesült pályaorientációs és tanácsadási szolgáltatásokban, ebből 259 nő.

A profilalkotás eredményeként a foglalkoztathatósági szintek az alábbiak szerint alakultak:

|  |  |  |
| --- | --- | --- |
| Kategória | Összesen: 491 | Ebből nők: 259 |
| könnyen elhelyezhető | 20 | 10 |
| közepesen elhelyezhető | 229 | 122 |
| nehezen elhelyezhető | 168 | 88 |
| nagyon nehezen elhelyezhető | 74 | 39 |

További statisztikai információk a munkanélküliségi helyzetről megtekinthetők a következő oldalon:
www.anofm.ro / AJOFM Harghita / Rólunk / Programok, statisztikák.

HARGITA MEGYEI MUNKAERŐ-ELHELYEZÉSI ÜGYNÖKSÉG